**Maksim Skopljanac** je bio patrijarh srpske crkve u periodu od 1655--1674. godine.

Sa mesta mitropolita paškog, izabran je ze patrijarha pećkog u vreme kada se njegov prethodnik, patrijarh Gavrilo, nalazio u Rusiji i odatle poručio da biraju novog patrijarha.

Kao učen čovek i ljubitelj knjige na svojim čestim putovanjima skupljao je stare knjige. Tako je u Skoplju, svom rodnom mestu, našao Pentikostar, kupio je knjigu Taktikon i priložio Velikoj crkvi u Peći. Cetinjskom manastiru je poklonio minej za septembar, a manastiru Hilandaru je doneo na dar tetrajevanđelje.

Da bi utvrdio pravoslavnu veru u narodu, patrijarh Maksim je dosta putovao. Godine 1666. posetio je manastir Šišatovac i poklonio se moštima svetog Stefana Štiljanovića.

Praznik Hristovog Vaskrsenja, koji se 1671. godine dogodio na Đurđevdan, proveo je u Nikolju pod Kablaram. O njegovoj poseti manastiru Dečanima je takođe sačuvan pomen, ali nije zapisano koje je godine posetio manastir.

S obzirom na dažbine koje je morao da plaća turskim vlastima, patrijarh Maksim je bio prisiljen da lično ide u «pisaniju» u Vlašku 1661, Samokov 1662, i Razlog 1664 i Pančevo 1670. godine. Za vreme patrijarha Maksima živopisan je hram Svetog Nikolaja u Pećkoj patrijaršiji 1672. godine, a 1674. godine sagrađeni su konaci.

Početkom marta 1669. Godine patrijarh je oboleo i na Spasovdan iste godine izabran je Arsenije Crnojević za mitropolita hvostanskog ili pećkog u svojstvu koadjutora. Patrijarh Maksim je umro 29. oktobra 1680. godine u Peći.

Literatura
----------

* „Maksim Skopljanac". *Narodna enciklopedija*. Zagreb: Bibliografski zavod. 1927.

|  |  |  |
| --- | --- | --- |
| Prethodnik:**Sveti Gavrilo I Rajić** | **patrijarh srpski1655 — 1674.** | Nasljednik:**Arsenije III Crnojević** |

  


p • r • uPoglavari Srpske pravoslavne crkve

**Žičko-pećki arhiepiskopi (1219-1337):**  
Sveti Sava • Arsenije I Sremac • Sveti Sava II • Danilo I • Joanikije I • Jevstatije I • Jakov • Jevstatije II • Sveti Sava III • Nikodim • Danilo II • Joanikije II
  
**Pećki patrijarsi (1346-1463):**  
Joanikije II • Sava IV • Jefrem • Spiridon • Danilo III • Sava V • Danilo IV • Kirilo • Nikon • Teofan • Nikodim II • Arsenije II
  
**Pećki patrijarsi (1557-1766):**  
Makarije Sokolović • Antonije Sokolović • Gerasim Sokolović • Savatije Sokolović • Jerotej Sokolović • Filip Sokolović • Jovan • Pajsije Janjevac • Gavrilo I Rajić • Maksim Skopljanac • Arsenije III Crnojević • Kalinik I • Atanasije I • Mojsije Rajović • Arsenije IV Jovanović • Joanikije III Karadža • Atanasije II Gavrilović • Gavrilo II Sarajevac • Gavrilo III • Vikentije Stefanović • Pajsije II Grk • Gavrilo IV Grk • Kirilo II • Vasilije Jovanović-Brkić • Kalinik II Grk
  
**Karlovački mitropoliti i patrijarsi (1690-1920):**  
Arsenije III Crnojević • Isaija Đaković • Sofronije Podgoričanin • Vikentije Popović • Mojsije Petrović • Vićentije Jovanović • Arsenije IV Jovanović • Isaija Antonović • Pavle Nenadović • Jovan Đorđević • Vićentije Jovanović Vidak • Mojsije Putnik • Stefan Stratimirović • Stefan Stanković • Josif Rajačić • Samuilo Maširević • Prokopije Ivačković • German Anđelić • Georgije Branković • Lukijan Bogdanović
  
**Beogradski mitropoliti (1831-1920):**  
Melentije Pavlović • Petar Jovanović • Mihailo Jovanović • Teodosije Mraović • Inokentije Pavlović • Dimitrije Pavlović
  
**Patrijarsi Srpske pravoslavne crkve (1920- ):**
  
Dimitrije • Varnava • Gavrilo (V) • Vikentije (II) • German • Pavle • Irinej